
Mula sa Komite Sentral 


AB, dalawang beses bawat buwan 


imula ngayong Marso, ilala- 
S ng Komite Sentral ang 
pahayagang Ang Bayan (AB) 
nang dalawang beses kada buwan. 
Ang desisyong ito ay nakaba- 
tay sa pagkilala sa mahalagang 
papel na ginagampanan ng AB 
bilang regular na pampulitikang 
pahayagang pangmasa at pangu- 
nahing daluyan ng propaganda ng 
Partido. 
Kaugnay nito, humahalaw tayo 
ng inspirasyon mula sa alaala ni 
Kasamang Antonio Zumel, komu- 


nistang peryodista, at dating 
punong patnugot ng AB. 

Sa nakaraang mga taon, gina- 
mit ng Partido ang AB upang ma- 
talas na ilantad at labanan ang 
sunud-sunod na anti-mamamayan 
at maka-imperyalistang papet na 
rehimen at ang kabuuan ng baon- 
sa-krisis na naghaharing siste- 
mang malakolonyal at malapyudal. 
Kaugnay ng mga ito, naging 
instrumento ang AB sa paglilinaw 
ng mga tungkulin sa pagpapalakas 
ng Partido at rebolusyonaryong ki- 

Ang bantang agresyong militar ng US 
ay tanda ng lalong pagkabulok ng 
naghaharing sistema 


asabay ng pang-uupat ng gerang agresy- 
k on ng US sa Iraq, walang tigil ang mga 
maniobra at pakana ng sabwatang US at 
papet na rehimeng Macapagal-Arroyo upang 
lalong palalain ang panghihimasok militar ng 
US laban sa rebolusyonaryong kilusan sa 
Pilipinas. 
Sa harap nito, lalong lumalakas ang pagtu- 
tol at paglaban ng mga rebolusyonaryong 
pwersa at mamamayan. Kasabay ito sa lumala- 


Sundan sa “Agresyong US...,” pahina 2 


lusan at pagsusulong ng kilusang 
masa, nagkakaisang prente at arma- 
dong pakikibaka. 
Kailangang-kailangan ang ma- 
dalas at napapanahong paglabas ng 
AB upang maagap na mailinaw ng 
Partido ang mga pagsusuri, paninin- 
digan, patakaran at panawagan nito 
sa harap ng mabilis na nagbaba- 
gong mga usaping pambansa at 
pandaigdig at lalong bumibilis na 
kumpas ng rebolusyonaryong kilu- 
san. 
Sundan sa “AB...,”pahina 4 


“Agresyong US...,” mula sa pahina 1 


wak na pagtutol ng mamamayan sa 
Pilipinas at buong daigdig laban sa 
balak na pagsalakay ng US sa Iraq. 


unsod ng malawakang pagtu- 

tol, buong-kahihiyang napaa- 
tras ang Malakanyang at US sa 
unang plano nitong papasukin 
nitong Pebrero ang mga tropang 
Amerikano sa Sulu, gamit ang Ba- 
likatan 03-1 at sa ngalan ng pag- 
laban sa Abu Sayyaf. 

Sa harap nito, bumuo ng isang 
iskema ang US State Department 
at Malakanyang upang lunurin ang 
mga sigaw ng pagtutol sa todo- 
todong teroristang digma at laban 
sa deployment ng mga tropang 
Amerikano. Pinagkaisahan ang 
planong ito ni Gen. Angelo Reyes 
at Defense Secretary Donald 
Rumsfeld ng US. 

Upang palabasing kinakalla- 
ngan ang pagpapaigting ng digma 
at ang “tulong ng Amerika,” nag- 
hahasik ngayon ang AFP ng isang 
madugong kampanya ng teror ka- 
sabay ng pampulitikang kampanya 
upang palabasing kailangan ang 
tulong ng US. 

Kabilang sa pakanang ito ang 


EB AYAN 


pagpapasabog 
sa Davao Inter- 
national Airport 
noong Marso 4, 
na ikinamatay 
ng mahigit 20 
inosenteng 
sibilyan at ikina- 
sugat ng mahi- 
git 100 pa. Kag- 
yat pagkatapos 
nito, mabilis na 
pinaratangan ng 
AFP ang MILF at 
BHB. Mabilis 
ding nag-alok ng 
“tulong” ang US 
na tinugon naman ng koro ng AFP at 
mga pulitikong sumasamong papa- 
sukin ang mga tropang Amerikano. 


Ms" nang kating-kati ang 
rehimeng Macapagal-Arroyo 
at amo nitong imperyalismong US 
na tuwirang ituon ang mga 
pwersang US laban sa rebolusyo- 
naryong kilusan. Mismong si Maca- 
pagal-Arroyo ang unang naggjiit na 
ilunsad ang Balikatan 03-1 sa 
Timog Katagalugan, kung saan ma- 
titingkad ang tagumpay ng rebolu- 
syonaryong kilusan. Ang inianun- 
syong balak na isagawa ang Bali- 


Nilalaman 


katan 03-1 sa Mindoro Occidental 
ay maaaring ituring na isang akto 
ng probokasyon ng mga dayuhang 
tropa sa rebolusyonaryong kilusan. 

Sa kasalukuyan, mayroong di 
kukulangin sa 1,300 interbensyu- 
nistang tropang Amerikano na 
nasa iba't ibang bahagi ng Pilipi- 
nas para sa umano'y mga pagsasa- 
nay. Subalit ang talagang pangma- 
tagalang layunin nila ay maghanda 
para sa tuwirang pagsabak sa dig- 
mang kontra-gerilya laban sa BHB 
at MILF. 

Isa sa mga posibilidad na pi- 
nagpaplanuhan ng US at ng papet 
nitong rehimen ay ang paglulun- 
sad ng malakihang agresyong mili- 
tar na katulad noon sa Vietnam. Sa 
harap ng patuloy na paglawak at 

paglakas ng rebolusyonaryong 
kilusan, nagmamadali ang reaksyu- 
naryong rehimen na paigtingin 
ang digma. Desperado ito sa 
tulong at tuwirang paglahok ng 
militar ng US. 


Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa www.philippinerevolu- 
tion.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa edi- 
tors. angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

irap na hirap ang sabwatang 

Bush-Arroyo na isagasa ang 
kanilang mga plano para sa pagpa- 
patindi ng interbensyong militar 
ng US sa harap ng lalong lumalakas 
at lumalawak na pagtutol dito. 

Ang unang planong tuwirang 
ideploy sa kombat sa Sulu ang mga 
tropang Amerikano ay mariing ti- 


nuligsa ng iba't ibang sektor, mga 
senador at kongresista. Idineklara 
itong “pinakaimbing anyo ng pag- 
tataksil” ng rehimeng Macapagal- 
Arroyo. Hindi mabigyan ng katang- 
gap-tanggap at ligal na batayan 
ang pagsabak sa kombat ng mga 
tropang Amerikano kahit pa gami- 
ting dahilan ang gera laban sa Abu 
Sayyaf. 

Tinuligsa rin ito ng mamama- 
yan ng Sulu. Sinariwa nito ang mga 
alaala ng malupit na karahasang si- 
napit ng mamamayan sa isla sa 
kamay ng mga mapanakop na tro- 
pang Amerikano noong 1901 at mu- 
ling nagtaas ng kanilang kamulat- 
an laban sa dayuhang pananakop. 

Nakahanda ang mamamayan at 
rebolusyonaryong kilusan na laba- 


nan ang mga hakbangin tungo sa 
tuwirang armadong agresyon ng US 
sa Pilipinas. Hindi matatakot ang 
mamamayan at rebolusyonaryong 
kilusan sa banta ng isang nabubu- 
lok na rehimen at ng imperyalis- 
tang lugmok sa krisis. Sa iba't 
ibang bahagi ng Mindanao, naka- 
handa ring ubos-kayang lumaban 
ang mamamayang Moro. Ang mga 
tropang Amerikanong manghihima- 
sok sa Sulu, anila, ay pagbaba- 
yarin sa kanilang mga utang na 
dugo. 

Ang rebolusyonaryong kilusan, 
higit kailanman, ay mabilis na 
sumusulong at lumalakas. Upang 
biguin ang imbing pakana ng rehi- 
meng US-Macapagal-Arroyo, handa 
nitong suungin ang lahat ng lara- 


ngan ng pakikibaka: armado at di 
armado, ligal at iligal, hayag at 
lihim, sa kanayunan at kalunsuran, 
sa loob at labas ng bansa. 

Ang paglala ng interbensyong 
militar at ang lumalaking panganib 
ng tahasang agresyong militar ng 
US ay tanda ng malaking ibayong 
pagsahol ng bulok na malakolonyal 
at malapyudal na sistema. 

Lalabanan ng mamamayan at 
rebolusyonaryong kilusan ang 
bawat pakana ng rehimeng US- 
Macapagal-Arroyo na ipatupad at 
palawakin ang panghihimasok- 
militar ng US. At sakaling tuwirang 
maipatupad ang agresyong militar, 
ubos-kaya itong lalabanan hang- 
gang maitaboy ang mga mapanala- 
kay na tropang Amerikano. [AB 


Usapang pangkapayapaan, ibinasura na ng GRP 


Sa harap ng papatinding interbensyong militar 
ng US, lalong lumalakas ang loob ng papet na 
rehimeng Macapagal-Arroyo na ipatupad ang 
makadayuhan at militaristang mga hakbangin. 
Kabilang sa mga “kaswalti” nito ang usapang 
pangkapayapaan kapwa sa NDFP at MILF. 

Sa kaso ng NDFP, ikinategoryang “terorista” ng 
reaksyunaryong gubyerno ang PKP, BHB at si 
Kasamang Jose Ma. Sison, na labag sa Joint 
Agreement on Safety and Immunity Guarantees, 
ang kasunduang nagbibigay-katiyakan sa seguri- 
dad ng mga sangkot sa usapan. Kasabay nito, 
ikinampanya rin sa gubyernong US at mga 
gubyerno sa Europe na isama si Kasamang Sison at 
ang PKP at BHB sa listahan ng “foreign terrorist 
organizations.” Layunin nito na gipitin ang mga 
rebolusyonaryong pwersa upang pumayag ang mga 
ito na lumagda sa “final peace agreement” na 
walang ibang isinasaad kundi pagsasalong ng 
armas at pagsuko ng buong rebolusyonaryong 
kilusan. 

Ang pagtanggi ng Malakanyang na bawiin ang 
pagkakategoryang terorista sa rebolusyonaryong 
kilusan at patuloy na paggigiit dito na sumuko sa 
halip na lutasin sa hapag ng negosasyon ang mga 
ugat ng gera sibil sa Pilipinas ang siyang 

sumasagka sa usapang pangkapayapaan. Idineklara 
ng Malakanyang ang walang taning na suspensyon 
ng usapang pangkapayapaan bilang hakbang sa 
tuluyang pagbabasura nito. 

Halos ganito rin ang ginawang pagmamaniobra 
ng rehimen upang ibasura ang kasunduang tigil- 
putukan at usapang pangkapayapaan sa Moro 
Islamic Liberation Front (MILF). Simula Pebrero 11, 
apat na araw na binugbog ng matitinding 
operasyong militar ang Liguasan Marsh sa North 
Cotabato at Maguindanao, labag sa umiiral na 
kasunduang tigil-putukan sa pagitan ng GRP at 
MILF. 

Inilunsad ng AFP ang mga operasyon upang 
pwersahin ang MILF na tanggapin ang mga 
probisyon ng kasunduang inihanda ng rehimen sa 
balangkas din ng pagsuko ng MILF. Tulad sa NDFP, 
ipinataw ng GRP ang ultimatum sa MILF: kung 
hindi papayag ang MILF sa panukalang balangkas 
ng usapan, ituturing itong “terorista” at 
patitindihin ang mga atake laban dito. Sa harap ng 
gayong katinding pang-iinsulto at pagtalikod sa 
kasunduang tigil-putukan, idineklara ng MILF 
na tapos na ang usapang pangkapayaan at 
panahon na para sa gerilyang kontra-opensi- 
ba laban sa AFP. [AB 


Gerilyang digma laban sa AFP, 
inilunsad ng MILF 


“Sinukol tayo, kaya...lahat ng may sandata ay dapat 
lumaban hanggang kamatayan,” ang buod ng 30-minu- 
tong panawagan sa mamamayang Moro noong Pebrero 24 
ni Hashim Salamat, tagapangulo ng Moro Islamic Liberati- 
on Front (MILF) . Sa kanyang pahayag sa radyo, madamda- 
ming binigkas ni Salamat na kailangang magbuwis ng 
buhay. Sa ganitong paraan lamang, aniya, maaangkin ang 
kalayaang mithi ng mamamayan ng Bangsamoro. 

Ang mensahe ni Salamat ay tugon sa walang patid na 
panibagong atake ng AFP sa mga kampo ng MILF na 
nagsimula noon pang Disyembre 2002 at nag-ibayo simula 
nang iutos ni Macapagal-Arroyo noong Pebrero 15 na 
lipulin ang MILF. Baluktot na ikinatwiran ng mga upisyal ni 
Macapagal-Arroyo na nilabag ng MILF ang kasunduang 
tigil-putukan at sinabing dapat na rin itong ituring na 
“terorista.” 

Mula noong Pebrero 8, mahigit 120,000 nang mamama- 
yan sa Maguindanao at North Cotabato ang napwersang 
lumikas bunsod ng pambobomba at operasyon ng AFP. 

Dahil sa mga operasyon ng AFP, sinabi ni Salamat na 
“Wala na ngayong tigil-putukan, wala nang usapang pang- 
kapayapaan.” 

Sa pagtatanggol sa sarili, naglunsad ng serye ng mga 
gerilyang kontra-atake ang mga mandirigma ng MILF isang 
araw makaraang sakupin ng AFP ang “Buliok Complex” na 
sumasaklaw sa North Cotabato at Maguindanao. Sampung 
elemento ng Philippine Marines ang namatay sa ambus sa 
Narciso Ramos Highway sa Parang, Maguindanao, at isang 
tangke ang nawasak sa Balabagan, Sultan Kudarat noong 
Pebrero 16. 

Noong Pebrero 18, umabot naman sa 16 ang patay at 
15 ang sugatan sa mga elemento ng 26th IB, 64th IB at 
mga paramilitar nang ambusin ang isang sasakyang militar 
at ilunsad ang iba pang mga reyd sa Matanog, Shariff 
Aguak at Datu Piang sa Maguindanao at sa Kauswagan, 
Lanao del Sur. Samantala, hinaras noong Pebrero 22 ang 
detatsment ng 57th IB sa Barangay Bitu, Datu Odin 
Sinsuat, Maguindanao. Inambus naman at napatay noong 
Pebrero 24 sa Sirawai, South Cotabato ang dalawang 
elemento ng CAFGU, at anim na sundalo sa Buldon, South 
Cotabato. 

Limang sundalo ang napatay nang salakayin ng MILF 
ang detatsment ng 33rd IB sa Barangay Timbabawan, 
Tungawan, Zamboanga Sibuguey noong Pebrero 25. Tatlo 
namang elemento ng 7th IB ang napatay sa Barangay 
Lagandang, Isulan, Sultan Kudarat nang tambangan sila 
rito noong Pebrero 28. [AB 


“AB..., "mula sa pahina 1 


Gayundin, napakahalaga ng AB sa 
maagap at tuluy-tuloy na paglilinaw sa mga 
kasapi, rebolusyonaryong pwersa at mama- 
mayan ng mga prinsipyo at paninindigan ng 
Partido at rebolusyonaryong kilusan tungkol 
sa napapanahong mga isyu upang mas mabi- 
sang maisulong ang mga rebolusyonaryong 
gawain sa iba't ibang larangan at saklaw 
laluna sa harap ng walang tigil na paninira 
ng imperyalismong US at mga lokal na 
reaksyunaryo. 

Kailangan ding magsilbi itong mabilis na 
daluyan ng mga organisasyon at kasapi ng 
Partido at rebolusyonaryong pwersa sa 
buong bansa para sa palitan ng mga balita, 
impormasyon, panawagan, karanasan at mga 
aral sa pagsusulong ng rebolusyonaryong ki- 
lusan sa kabuuan at sa kani-kanilang saklaw. 


atuloy at puspusang nilulutas ng Partido 

mula sa Komite Sentral hanggang sa mga 
batayang yunit ang ilang usapin sa paglala- 
bas ng AB. Ang mga pagsisikap sa lahat ng 
antas ay salamin ng pagpapahalaga sa AB 
bilang importanteng instrumento sa tuluy- 
tuloy na pagpapatalas ng Partido sa pulitika. 
Mahalaga rin ito sa pagpapanday ng pagka- 
kaisa ng buong Partido sa ideolohiya, puliti- 
ka at organisasyon at sa pamumuno nito sa 
rebolusyonaryong pwersa at mamamayan 
para sa pagsusulong ng rebolusyonaryong 
pakikibaka. 

Kaakibat ng pagdalas ng paglalabas ng 
AB at mga kaugnay na tungkulin, kinakaila- 
ngang mapagpasyang harapin at patuloy na 
lutasin ang sumusunod na mga usapin: 

1. Ibayong pagsasaayos, pagpapabilis 
at pagpapalawak ng sistema ng tuwiran at 
di-tuwirang pag-uulat o koresponsal upang 
maagap na mailathala sa AB ang kalagayan, 
usapin at pagsulong ng rebolusyonaryong 
kilusan sa lahat ng larangan ng gawain at sa 
lahat ng panig ng bansa. Sinisikap nating 
higit na makatugon ang AB sa pinakasa- 
riwang mga pangyayari at usapin at nang 
mahusay itong makatulong sa paggabay sa 
pangkasalukuyan nating mga taktika at 
praktika. Kailangang matukoy ang mga 
korespondent sa iba't ibang saklaw ng 
pagkilos, kabilang ang mga punong kores- 

pondent mula sa mga namumunong 
organo. Sila ang responsable sa 
pagtitiyak na ang mga balita at 
impormasyon mula sa kanilang sak- 
law na dapat maipaabot sa patnu- 
gutan ng AB ay kaagad natitipon at 
maagap at maayos na naipararating. 

2. Ibayong pagpapalaki ng 
sirkulasyon ng AB upang tiyaking 
may kopya hindi lamang ang bawat 
isang kasapi ng Partido, kundi 
maging ang mga mandirigma ng 
hukbong bayan, mga lider at akti- 
bista ng mga rebolusyonaryong or- 
ganisasyong masa. Obligasyon ng 
mga namumunong komite ng Parti- 
do na organisahin ang reproduk- 
syon ng pahayagan sa kanilang 
saklaw at palakasin ang makinarya 
dito upang matugunan ang panga- 
ngailangan ng lumalawak na 
baseng masa. 

3. Ibayong pagpapabilis at 
pagpapahusay ng sistema ng dis- 
tribusyon. Masusing pag-aralan at 
tasahin ang pagtitiyak na ang mga 
kopya ng AB ay kaagad at maayos 
na makararating sa mga mambaba- 
sa nito. Masasayang ang lahat ng 


pagod at gastos sa pagpapaunlad 
ng iba't ibang aspeto ng pahaya- 
gan kung sa dakong huli ay 
matatambak ito sa mga 
imbakan at bagsakan nang 
hanggang linggo at buwan 
sa halip na agad makaabot 
sa mga mambabasa. 
Dapat pursigidong 
lutasin ang mga bara at 
problema sa distri- 
busyon at tuluy- 
tuloy na paunlarin X 
ang sistema ng NN 
pagpapakilos at 
koordinasyon ng iba't 
ibang bahagi ng kilusan para 
rito. Ang mga pag-unlad rito ay 
pakikinabangan hindi lamang sa 
gawaing propaganda kundi maging 
sa iba pang gawain at pakikibaka. 
4. Higit na pagkakamit ng ba- 
tayang pagkakaisa sa mga alitun- 
tunin sa pagsasalin sa iba't ibang 
edisyon. Mahalagang higit na ma- 
pasigla ang mga palitan at tulu- 
ngan hinggil sa mga inilalabas na 
salin ng AB upang matiyak ang 
tuluy-tuloy na mapauunlad ang 


gawaing pagsasalin. 

Kaugnay ng mga ito, nais na- 
ting diinan na ang AB ay isang ma- 
lawakang kolektibong pagsisikap 
ng Partido at rebolusyonaryong ki- 
lusang masa--mula sa pagpapada- 
la ng mga ulat/koresponsal at arti- 
kulo, paglalathala, pagpaparami, 
pamamahagi at paggamit nito sa 
propaganda at edukasyon ng 
mga pwersa at mamamayan. [AB 


Ilang tampok na tagumpay sa paglalahathala ng AB 


e 30 buwang tuluy-tuloy na paglalabas ng buwa- 
nang isyu ng AB simula Setyembre 2000, bukod pa 
sa mga espesyal na isyu. 

e Isa sa mga katangi-tanging pahayagan sa Pilipi- 
nas na nailalathala sa anim na pangunahing 
lenggwahe sa bansa (orihinal na Pilipino at salin sa 
Ingles, Bisaya, Iloko, Hiligaynon at--simula Mayo 
2002--Waray). Tanda ito ng kapasyahan ng Partido 
na ilapit ang AB sa pinakamaraming mambabasa sa 
lenggwaheng pinakanaiintindihan nila. 

e Mas mabilis na pagpapalaganap ng AB sa 
pamamagitan ng puspusang paggamit ng internet. 
Muling binuhay ang website nito noong 2002 
matapos itong isabotahe noong Disyembre 2001 sa 
harap ng ipinatupad na mga paghihigpit sa US. 

e Pinararami sa iba't ibang kaparaanan. Sa ilang 
rehiyon, malaganap ang kolektibong pagsisikap ng 
buong kilusang masa at tulong din ng alyado sa ma- 

ramihang reproduksyon sa pamamagitan ng mimeo- 
grapiyang dekuryente o v-type: ang papel, tinta at 
iba pang pangangailangan ay madalas napasusulpot 
sa tulong din ng masa at mga alyado. Bukod sa 
pangangalap ng materyal na donasyon, sa marami- 
raming lokalidad ay nagiging mainam na kalakaran 
na ang pagbabayad ng mga mambabasa sa kopya ng 
AB para masustini at mas mapalaki pa ang 
sirkulasyon ng pahayagan. Sa iba't ibang rehiyon ay 
gumagamit din ng mas makabagong paraan tulad ng 
offset, digital duplicator, photocopier, compu- 
ter printer at iba pa. 

e Naipamamahagi nang mahigit sa tig-iisa bawat 
kasapi ng Partido sa pambansang abereyds. Sa ilan, 
umaabot nang mahigit 10 bawat kasapi. May antas 
ng paglaganap ng sistema ng distribusyon na 
dumadaloy at tumatagos hanggang sa mga liblib na 
sityo sa kanayunan. [AB 


Lumalaking sagka 


Nahaharap sa isang lumalawak 
na pandaigdiganang kilusang anti-gera 
ang planong pagsalakay ng US sa Iraq 


ang malawak na pagtutol ng mamamayan at mayorya ng 
mga bansa ng mundo sa planong salakayin at saklutin 
ang bansang Iraq. Lalo itong nagiging desperado sa harap 
ng lumalakas na pagtutol at ibayong pagkakahiwalay ng US 


Pus: na aroganteng binabalewala ng imperyalismong US 


at iilang kasapakat nito. 


Nitong Pebrero, mahigit nang 
310,000 mga tropa ng US ang na- 
kapaligid sa Iraq. Aabot na rin sa 
40,000 tropa ng United Kingdom 
ang nakapakat doon upang umala- 
lay sa mga tropang Amerikano. Ka- 
lakhan ng mga pwersang ito ay 
nasa hangganan ng Kuwait at na- 
kaumang sa syudad ng Basra sa 
Iraq. Ang 10,000 pwersang US na 
nakaistasyon sa Afghanistan ay 
itinuon na rin sa nakaambang 
pananalakay. Liban sa ilang 
susing yunit-militar, kumpleto 
na ang arsenal ng US sa Middle 
East. 

Gayunpaman, nahaharap sa pa- 
nibagong mga sagka ang US. 
Nitong Marso 1, bunga ng malawa- 
kang protesta ng mamamayan sa 
bansa, bigo ang US na ilusot sa 
parlamento ng Turkey ang pahintu- 
lot para sa pagbabase ng pwersang 
militar ng US sa katimugang baha- 
gi ng bansa. Balak ng US na ipakat 
sa Turkey ang 62,000 tropang 
Amerikano, 255 eroplanong pan- 
digma at 65 helikopter para sa 
opensiba nito laban sa Iraq. 

Para mahatak ang mga pwersa 
ng Iraq sa pagdepensa sa hilaga at 
timog, malaking bentahe sana ang 
paggamit ng Turkey bilang lunsa- 
ran mula hilaga, kasabay ng pag- 
gamit sa Kuwait (at Qatar) mula 
naman sa timog. Pero dahil tu- 
manggi ang Turkey na maglunsad 
ng atake mula sa kanila, maoobli- 
ga ang US na magbago ng plano at 

maglunsad ng atake 
mula sa Black Sea 
(dagat sa hilaga ng 
Turkey) o gumawa 
ng ibang paraan. 

Bago ito, tu- 
manggi ang North 
Atlantic Treaty Or- 
ganization (NATO) na bigyan ng 
suportang-militar ang Turkey. Pi- 
nangunahan ng Germany, Belgium 
at France ang pagtanggi sa kahi- 
lingan ng US na magpadala ng 
dagdag na gamit at ayudang 
militar sa Turkey bilang prepara- 
syon sa anumang “ganting-salakay 
ng Iraq sa bansa.” 

Kasabay ng pagkabigo nito sa 
Turkey, napilitan kahit ang League 
of Arab States (Arab League) na 
magpahayag para sa “lubusang 
pagtakwil sa anumang agresyon 
laban sa Iraq.” Ang Arab League ay 
binubuo ng 22 bansang nakapali- 
bot sa Iraq. 

Sa kabila nito, tuluy-tuloy na 
binobomba ng mga eroplanong 
militar ng US ang mahahalagang 
pasilidad sa katimugang bahagi ng 
Iraq. Paulit-ulit na ipinagma- 
mayabang ng US na itutuloy 
nito ang digmang agresyon sa 
Iraq, may suporta man ito ng 
UN o wala. 


il 


Pagkakahati-hati 

ng mga imperyalistang bansa 
Ang arogansya at unilateralis- 

mo ng imperyalismong US ay nag- 


NY ET. 
SEIRI 


papalalim sa hidwaan sa hanay ng 
mga imperyalistang bansa at pag- 
kakahiwalay ng mga pinakamasu- 
gid na nag-uupat at sumusuporta 
sa gera. Nahahati ngayon ang mga 
bansa sa daigdig sa pagitan ng 
iilang bumubuo sa mabuway na 
alyansang maka-US--United King- 
dom, Australia at Spain at ilang 
mga papet na estadong hawak 
nila--at ng higit na nakarara- 
ming bansa sa daigdig na tutol 
sa gera. 

Ang pagmamatigas ng US na 
salakayin ang Iraq ay lubusan nang 
naglalantad sa tindi ng kontradik- 
syon at labis na pagkakahiwalay 
ng US kahit sa loob ng mga 
pandaigdigang institusyong 
itinatag para maging daluyan 
lamang ng mga patakarang im- 
peryalista. 

Sa Marso 7, ihahapag ng US 
ang resolusyong naghuhusga sa 
Iraq ng paglabag sa mga alintun- 
tunin ng UN sa paggawa at pagma- 
mantine ng weapons of mass des- 
truction, isang kundisyon na nais 
nitong gamitin upang maging ligal 

Pandaigdigang pagtutol sa gera 


Sa di pa napapantayang mga kilos-protesta, 
naipakita ang nagkakaisang paninindigan 


mundo ang pagkundena at pagtutol ng milyun- 

milyong mamamayan sa mapandigma at 
mapang-aping patakaran ng imperyalismong US. Ito 
ay panibagong pagsigla at pagrurok ng kilusang anti- 
imperyalista sa daigdig. 

Katangi-tangi ang inaabot na saklaw ng pagkakai- 
sa ng pandaigdigang kilusang masa laban sa mga 
digmang agresyon ng US sa pangkalahatan at laban sa 
nakaambang pananalakay nito sa Iraq sa partikular. 
Tinututulan din nito ang iba pang kasalukuyang dig- 
mang agresyon ng US: ang agresyon nito sa Afghanis- 
tan, ang pagsisimula sa Pilipinas at ang patuloy na 
pagbasbas at pagsuporta nito sa agresyon ng Israel 
laban sa Palestine. 

Mahigit 12 milyong mamamayan ang koordina- 
dong dumagsa sa mga pangunahing lansangan at 
pampublikong lugar sa Europe, America, Asia, Africa 
at Latin America. (Tingnan ang talaan) Maging sa ka- 
duluhu-duluhan ng mundo---sa Antarctica---nagtipon 
ang mga syentista at mananaliksik na nakabase roon 
upang makiisa sa buong daigdig. Gamit ang internet 
at iba pang paraan, nakoordina at natipon ang napa- 
kalawak na pagtutol sa panggegera ng US sa Iraq. 

Sa mga susing syudad sa Europe at North America 
(Canada at US), ang mga demonstrasyon noong Pebrero 
14-16 ang pinakamalaki at pinakamasaklaw na sa ka- 
nilang kasaysayan. Nahigitan na ng mga ito ang pina- 
kamalalaking rali noong panahon ng gera sa Vietnam. 

Sa iba pang bahagi ng daigdig, bumubwelo at lu- 
malakas ang mga kilusang protesta, laluna laban sa 
mga papet na estadong masugid na sumusuporta sa 
patakarang agresyon ng US. 

Dahil dito, napipigilan ang nakararaming papet na 
estado na tahasang sumuporta sa agresyon. Sa mga 


Ny: Pebrero 14-16, dumagundong sa buong 

bansa kung saan 
pinakamalakas ang 
protesta, mabilis na nahihi- 
walay sa malawak na mamamayan ang pinakamasusu- 
gid na tagasuporta ng digma. 

Maging sa hanay ng mga reaksyunaryo, dumarami 
ang tumututol. Nabiyak ang reaksyunaryong uri ng 
Turkey nang bumoto ang 251 myembro ng parlamento 
nito laban sa balak ng US na gawing base ng gera ang 
kanilang bansa. Sa United Kingdom, maramihang bu- 
moto ang mga kapartido ni Prime Minister Tony Blair 
laban sa kanyang panukalang bulag na suportahan 
ang pandidigma ng US. 

Sa loob ng US, mahigit 80 lokal na konseho, 
kabilang ang konseho ng syudad ng Los Angeles, ang 
naghapag ng resolusyon laban sa planong digma ng 
gubyernong Bush. 


wW pagod na nangangampanya at naglulunsad 
ang mamamayan ng iba-ibang porma ng pagki- 


Sundan sa “Pandaigdigang...,” pahina 8 


“Lumalaking...,” mula sa pahina 6 
ang pananalakay sa Iraq. Hindi pa 
man ito pormal na naihahapag, 
nagpahayag na ang karamihan sa 
mga bansa ng pagtutol dito, lalu- 
pa't hindi sinusuportahan ng wea- 
pons inspection team ang pagta- 
tasang ito ng US. 

Isinisigaw din ng nakararaming 
maliliit at atrasadong bansa ang 
pagtutol nila sa aroganteng pama- 
mayagpag at panggegera ng imper- 
yalismong US. Sa ika-13 kumperen- 
sya ng Non-aligned Movement (NAM) 
noong Pebrero 24-25, nagkaisa at 
pumirma ang 116 na kasaping ban- 


sa nito ng resolusyon laban sa 
paglulunsad ng US ng gera sa Iraq. 
Sa pananaw ng NAM, layunin ng 
paggegera ng US na pag-ibayuhin 
ang dominasyon nito sa daigdig. 
Ang US ngayon ang itinuturing 
nilang pinakamalaking banta sa 
nakararaming atrasadong bansa. AB 

“Pandaigdigang..., "mula sa pahina 7 


los. Nagsulat ng mga tulang kontra-gera ang 
mahigit 5,000 makata bilang ambag sa lumalawak 
na kilusang masa. Naglabas ng mga patalastas sa 
radyo at telebisyon ang mga artista, atleta at iba 
pang kilalang personalidad. Kinutya sa mga dula 
sa UK ang aroganteng asta ng presidente ng US. 
Inorganisa ng mahigit 400,000 aktibista ang mga 
phone, FAX at internet brigade ng mamamayan 
para bahain ng milyun-milyong protestang 
mensahe ang White House at iba pang tanggapan 
ng gubyerno sa US. Sa Malaysia, pumirma ang 
halos isang milyong katao sa petisyon laban 
sa gera. 

Marami ring mga mapanlikha at di pangkara- 
niwang porma ng protesta. Dumayo sa Iraq ang 
ilang grupo upang maging mga “taong-kalasag” 
(human shields) at gumitna sa mga tatargetin ng 
mga bomba ng US. Daan-daang kababaihan at ka- 
lalakihan ang magkahiwalay na nagprotestang 
nakahubad sa Australia, US at Chile. 

May ilang grupong naglunsad ng citizens wea- 
pons inspection sa US at mga kaalyado nitong 
bansa sa Europe. Patutunayan nilang ang US sa 
halip na Iraq ang siyang malaking banta sa 
seguridad ng mundo, dahil ito ang may pinakama- 
raming armas nukleyar, biolohikal at kemikal---na 
tinaguriang mga armas para sa maramihang pami- 
minsala. Mayroon ding nagprotesta sa pamamagi- 
tan ng pagharang ng mga tren na nagdadala 
ng mga gamit pandigma ng US patungo sa 
Middle East. 


uluy-tuloy ang protesta. Libu-libong estudyan- 

teng Amerikano ang lumabas sa kanilang mga 
silid-aralan nitong Marso 5. Sa ilalim ng progra- 
mang "Books not War" (Libro, hindi gera), 
pinaabot nila ang kanilang pakikiisa sa mga es- 
tudyanteng Iraqi na lubos na maaapektuhan ng 
digmang agresyon. 

Sa Turkey, lumabas sa lansangan ang 100,000 
mamamayan upang iparating ang kanilang pagtu- 
tol sa mga myembro ng kanilang parlamento 
habang nagbobotohan sa resolusyon tungkol sa 
pagpapapasok ng dagdag na tropang Amerikano sa 
Turkey. Nang bigong ipasa ang panukala, ibayong 
lumaki ang demonstrasyon upang ipagdiwang ang 
kanilang tagumpay. 

Sa Malaysia nitong Pebrero 24, umabot sa 
200,000 ang nagrali sa sentrong syudad. Umabot 
naman sa 100,000 ang nagprotesta sa Pakistan 
nitong Marso 4. [AB 

Mga tampok na pagkilos 
noong Pebrero 14-16 


e Italy: Rome, Monza, Turin: 2.5 milyon 

e Spain: Madrid: Barcelona, Seville, Oviedo, 
Las Palmas, Cadiz, Girona: 3.68 milyon 

e Britain: London: 1.5-2 milyon 

e France: Paris, Montpellier, Lyon: 840,000 

e US: New York City, Los Angeles, Seattle, 
Minneapolis, San Diego, Philadelphia: 910,000 

e Germany: Berlin, Stuttgart: 55,000 

e Australia: Melboume, Newcastle, Perth, Canberra: 
255,000 

e Greece: Athens, Thessalonika: 240,000 

e Canada: Montreal, Toronto, Vancouver, Edmonton: 

270,000 

Ireland: Dublin, Belfast: 170,000 

Belgium: Brussels: 100,000 

Portugal: Lisbon: 100,000 

The Netherlands: Amsterdam, 80,000 

Sweden: Stockholm, Gotenborg, Malmo: 80,000 

Scotland: Glasgow: 100,000 

Norway: Oslo, Trondheim, Stavenger, Bergen: 

84,000 

Mexico: Mexico City: 50,000 

Uruguay: Montevideo: 50,000 

Denmark: Copenhagen: 35-40,000 

Austria: Vienna: 30,000 

Japan: Tokyo: 25,000 

Hungary: Budapest: 20,000 

Basque Country (Spain): Irunea: 20,000 

Luxembourg: 15-20,000 

Brazil: Rio de Janeiro, Buenos Aires, Sao Paolo: 60,000 

Finland: Helsinki, Turku: 20,000 

India: Calcutta: 10,000 

South Africa: Johannesburg, Capetown: 15,000 

Croatia: Zagreb: 10,000 

New Zealand: Auckland, Wellington, 

Christchurch, at iba pa: 21,500 

Iraq: Baghdad: 100,000 

Egypt: Cairo: 2,000 

Korea: Seoul: 10,000 

Philippines: Manila: 6,000 

Palestine: Gaza: 15,000 

Switzerland: Bern: 40,000 

Syria: Damascus: 200,000 

Thailand: Bangkok, Pattani: 13,000 

Turkey: Istanbul: 5,000 

Peru: Lima: 5,000 

100,000, nagrali sa Luneta 


Umabot sa 100,000 katao ang dumalo sa Prayer 
Assembly for Peace sa Quirino Grandstand, Luneta 
(Rizal Park) noong Pebrero 28 upang ipahayag ang 
kanilang mariing pagtutol sa gera kapwa sa Iraq at 
sa Mindanao. Mula sila sa hanay ng mga maralita, 
petiburgesya, pambansang minorya at iba't ibang 
relihiyon at sekta. Ang rali ang pinakamalaki sa su- 
nud-sunod na mga pagkilos sa Pilipinas mula Enero 
laban sa mapanalakay na gera ng US sa Iraq. 

Bukod sa mga kasapi ng mga militanteng orga- 
nisasyon tulad ng BAYAN at Bayan Muna, dumalo 
rin si Vice President Teofisto Guingona at mga lider 
at kinatawan ng iba pang institusyon tulad ng 
Catholic Bishops Conference of the Philippines. 

Sinabi ni Rafael Mariano ng BAYAN na lubhang 
nag-iisa na si Macapagal-Arroyo sa kandungan ni 
Bush at ng mga kasapakat nitong uhaw na uhaw sa 
gera. Iginiit niya na dapat kagyat iatras ni Macapa- 
gal-Arroyo ang lahat ng tropa ng US sa Mindanao 
upang hindi maulit sa bansa ang trahedyang tulad 
ng gera sa Vietnam. Binasa rin sa rali ang mensahe ni 
Jaime Cardinal Sin, na nagbababala laban sa “mga 
kaaway ng kapayaan”. Binatikos naman ni Guingona 
ang lumalakas na interbensyon ng US sa bansa. 

Naglunsad rin ng iba't ibang anyo at paraan ng 
pagpoprotesta sa iba't ibang dako ng bansa. Sa UP 
Diliman, Quezon City, nagdaos ng Peace Concert. 
Noong Pebrero 27, mahigit 500 estudyante ang 
naglamay sa UP Los Baños. Sa Pangil, Laguna, nag- 
sindi ng mga kandila ang mamamayan. Kinabuka- 
san, sa Crossing, Los Bafios, Laguna, 4,000 myem- 
bro ng Justice Not War Coalition-ST ang nagdaos ng 
prayer rally bago dumiretso sa Maynila. Mga 1,000 
katao mula sa pitong prubinsya ng Gitnang Luzon 
ang nagrali sa Angeles City sa pamumuno ng Bayan. 
Nagsindi ng mga kandila sa Peñaranda Park ang 
mga estudyante at titser ng walong paaralan sa 
Legazpi City, Albay sa pamumuno ng Promotion of 
Church People's Response (Bicol). Mahigit 1,000 
ang nagdasal noong gabi ng Pebrero 28 sa St. 
Ferdinand Cathedral, Lucena City. May mga pagkilos 
din sa Baguio City ang Innabuyog-Gabriela. Nagti- 
pon din ang mga nagpoprotesta sa Immaculate 
Conception Cathedral sa Puerto Princesa City, Pa- 
lawan. 

Idineklara ng mga organisador ng rali na masu- 
sundan ito ng marami pang mga porum at martsa 
para sa kapayapaan sa iba't ibang dako ng bansa. [AB] 

Galamay ng US 


Sa pamamagitan ng AGILE, tuwirang 
pinakikialaman ng US ang ekonomya 
ng Pilipinas 


mga kongkretong ebidensya ng malalim at 

malaganap na panghihimasok ng gubyernong 
US sa mga panloob na usaping pangkabuhayan ng 
Pilipinas. 

Nabunyag nitong Pebrero na nagmamantine ang 
US ng mga tauhan at upisina sa mahahalagang ka- 
gawaran at ahensyang pang-ekonomya ng gubyerno 
sa pamamagitan ng AGILE (o Accelerating Growth, 
Investment and Liberalization with Equity). Ang 
AGILE ang nagtitiyak para sa US na napagtitibay 
hanggang sa pinakapinong detalye ang mga kina- 
kailangang batas at programang pang-ekonomya ng 
Pilipinas alinsunod sa patakaran ng imperyalistang 
“globalisasyon”. 

Ang AGILE ay isang programang pormal na 
binuo noong 1998 na may layuning ipatupad ang 
mga batas at patakarang iginigiit ng US para sa 
todo-todong liberalisasyon ng ekonomya ng Pilipi- 
nas. Itinatag ito ng Development Alternatives, Inc. 
(DAI), isang kumpanyang Amerikanong malaon 
nang may mahigpit na kaugnayan sa gubyernong 
US at espesyalisado sa pagtutulak sa iba't ibang 
bansa ng mga "repormang panggubyerno" na pabor 
sa US. Para ipatupad ang proyektong AGILE sa 
Pilipinas, tumanggap ang DAI ng $41.2 milyon 
mula sa US Agency for International Development. 
Si US Ambassador Francis Ricciardone ang nagsisil- 
bing lokal na tagakoordina ng mga proyekto ng DAI 
sa Pilipinas. Kasabwat din ng AGILE ang mga ahen- 


Tisa ton kamakailan sa mata ng publiko ang 

syang kapwa galamay ng imperya- 
lismong US, tulad ng Asia Founda- 
tion, Center for Research and Commu- 
nications at ang Foundation for 
Economic Freedom. Pawang pino- 
pondohan din ang mga ito ng US at 
kilalang mga prente at pugad ng 
mga ahente ng US Central Intelli- 
gence Agency (CIA) sa Pilipinas. 

Ang AGILE ay may mga upisina 
sa loob ng mahahalagang ehekuti- 
bong departamento at ahensya ng 
gubyerno, kabilang ang Bangko 
Sentral ng Pilipinas. 

Ang mga nakatanim nitong 99 
na tauhan sa naturang mga upisina 
ang nagsisilbing utak ng mga pa- 
nukala, batas at patakarang 
itinutulak ng naturang mga depar- 
tamento at ahensya. Ang mga ito 
ay may mahalagang kinalaman sa 
takbo ng ekonomya ng bansa, lalo 
na kaugnay sa liberalisasyon ng ka- 
lakalan at pamumuhunan. Mayroon 
ding mga tauhan ang AGILE na na- 
katutok sa Kongreso at Senado 
upang tiyaking mapagtitibay ang 
mga panukalang batas sa Pilipinas 
na gustong itulak ng US. Nagbibi- 
gay at nag-aayos ang AGILE na 
malalaking “tulong pampinansya” 
sa mga programa at proyekto ng 
mga “hinihimok” nitong mga upi- 
syal ng gubyerno. 

Sa gabay ng AGILE, naisabatas 
at ipinatupad ang pinakamahaha- 
lagang hakbangin ng reaksyunar- 


yong estado sa nagdaang dalawa 
hanggang tatlong taon. Kabilang 
dito ang sumusunod: General 
Banking Act of 2000, Electric 
Power Industry Reform Act, Retail 
Trade Liberalization Act, Securities 
Regulations Code, Electronic Com- 
merce Law, Customs Valuation Law, 
Judicial Reform Project, Special 
Purpose Assets Vehicle, Air 
Transport Agreement at iba pa. 
Ang mga ito ay pawang nag- 
iibayo ng liberalisasyon ng 
ekonomya. 

Puspusan din ang pagtutulak 
ng AGILE sa pribatisasyon ng mga 
ahensya ng gubyerno. Ito ang nasa 
likod ng pagbubuwag ng National 
Food Authority at pag-aalis ng mga 
taripa sa mga produktong agrikul- 
tural alinsunod sa mga probisyon 
ng GATT at WTO. Ito rin ang pangu- 
nahing promotor ng pagbubuwag 
ng Bureau of Internal Revenue 
para mapalitan ng National Au- 
thority for Revenue Administra- 
tion. 

Sangkot din ang AGILE sa 
pagsusulat at pagtutulak sa Kong- 
reso ng Anti-Money Laundering Act 
(AMLA). Ang pagpapatupad ng 
AMLA ay puspusang iginigiit ng US 
para diumano ipitin ang pondo ng 
mga “terorista”. Nais nitong bigyan 
ng malawakang awtoridad ang 
gubyerno na usisain ang alinmang 
bank account na itinuturing nitong 


Ilan sa mga ahensyang pinatatakbo ng AGILE 


Bangko Sentral ng Pilipinas 
Department of Finance 
Department of Budget and 
Management 
Department of Trade and 
Industry 

e Securities and Exchange 
Commission 

e Bureau of Internal Revenue 

e Bureau of Customs 
Philippine Stock Exchange 
National Telecommunications 
Commission 
National Economic Develop- 
ment Authority 
Department of Transportation 
and Communications 
Department of Agriculture 


kahina-hinala. Labag ito sa dati 
nang umiiral na mga patakaran sa 
pagiging pribado ng mga transak- 
syon sa bangko. 


HEH na kagulat-gulat ang 
nabunyag na direktang pang- 
hihimasok ng imperyalismong US 
sa pamamagitan ng AGILE. Hindi 
rin kagulat-gulat na bulag itong 
ipinagtatanggol ng papet na gub- 
yerno. Upang isalba ang sarili at 
iwasan ang dagdag na pagkamuhi 
ng mamamayan, pilit na ipinalala- 
bas ng Malakanyang na nagbibigay 
lamang ng “payo” at pag-aaral ang 
AGILE. 

Sa harap ng pagkakabulgar ng 
mga tuwirang dikta at pakikialam 
ng US sa mga patakaran at batas 
ng Pilipinas, ipinagpipilitan pa ng 
Malakanyang at Kongreso na “hindi 
ang AGILE kundi ang gubyerno 
lamang” ang nagdedesisyon sa 
pagbubuo ng mga batas. Dahil 
dito, lalo lamang tumitingkad ang 
pagkapapet ng reaksyunaryong 
estado. 

Kinukumpirma ng lahat ng mga 
ito ang matagal nang sinasabi ng 
Partido at rebolusyonaryong kilu- 
san na lubus-lubusan ang pagha- 
haring neokolonyal ng US sa 
Pilipinas at ang gubyerno nito ay 
isa lamang papet na gubyernong 
nasa kontrol ng imperyalismong 
US. Sa harap ng pagtampok din 
ngayon ng pakikialam ng US sa 
mga panloob na usaping militar at 
pampulitika sa bansa, ang napapa- 
nahong pagkakabunyag ng mga 
ginagawa ng AGILE ay nagpapakita 
kung gaano kakumprehensibo at 
walang patawad ang pakikialam ng 
US sa lahat ng aspeto ng buhay- 
panlipunan sa Pilipinas. 

Pinatutunayan ng mga ito ang 
kawastuan at mahigpit na panga- 
ngailangan na isulong ang rebolu- 
syonaryong pakikibaka para maka- 
laya mula sa saklot ng imperyalis- 
mong US. [AB] 

Matatagumpay na Opensiba ng BHB Mr 


Sunud-sunod na mga opensiba, inilunsad ngayong Pebrero 


Sunud-sunod na dagok mula sa 
Bagong Hukbong Bayan (BHB) ang 
tinamo ng mga reaksyunaryo at 
papet na tropang militar nitong 
Pebrero. 

Mga tropa ng Philippine 
Army, CAFGU tinambangan sa 
Capiz. Napatay ang anim na tropa 
ng Special Operations Team (SOT) 
ng Task Force Panay at isang 
elemento ng CAFGU sa isang ambus 
noong Pebrero 24 ng mga Pulang 
mandirigma ng Jose Percival 
Estocada Command-Central Front 
sa Barangay Daan Sur, Tapaz. 
Isa pang sundalo ang nasuga- 
tan. Humiwalay ang nasabing 
pangkat sa 18 kataong platun 
ng 12th IB nang matambangan 
sila habang tumatawid sa Sapa 
ng Sibaguan. 

Nalipol ang halos buong pwersa 
ng kaaway at nasamsam sa kanila 
ang apat na M16, isang M203, 
isang M14 at isang UHF na radyo. 
Sa kabilang panig, ayon sa 
Coronacion "Waling-Waling" Chiva 
Command-Panay, naging martir sa 
labanang ito si Ismael "Ka Bob" 


Geganto, lider ng pananambang. 

10 mataas na kalibreng ar- 
mas, nasamsam sa Agusan del 
Sur. Isang walang putok na reyd 
ang isinagawa ng mga Pulang man- 
dirigma laban sa detatsment ng 
36th IB noong Pebrero 16 sa Ba- 
rangay Zamora, Talacogon. Naka- 
samsam sila ng pitong M14, 
dalawang M16, isang Garand, iba't 
ibang kalibre ng bala at mga 
unipormeng patig. 

Detatsment ng pulis, nireyd 
sa Sorsogon. Tatlong pulis ang na- 
patay at isang M16 ang nasamsam 
ng BHB sa isang reyd sa Gubat 
noong gabi ng Pebrero 14. Naisa- 
gawa ng BHB ang mapangahas na 
reyd sa Kababayan Police Assist- 
ance Center na 300 metro lamang 
ang layo sa Gubat Municipal Police 
Station at sa himpilan ng 508th 
Mobile Police Group at 21st IB. 
Bago ito, magkakasabay na hinaras 
ng BHB noong gabi ng Pebrero 13 
ang mga detatsment ng PNP sa Ba- 
rangay Tandaay, Nabua at Barangay 
Parubcan, Presentacion, kapwa sa 
Camarines Sur. 


10 sundalo, patay sa Zambales. 
Taliwas sa ulat ng Northern Luzon 
Command (Nolcom), hindi dalawa 
kundi 10 tropa ng 24th IB ang 
namatay sa sagupaan sa Barangay 
Cabauatan, Botolan noong Pebrero 
1 (hindi Pebrero 7, gaya ng unang 
naiulat). Marami ring pwersang mi- 
litar ang sugatan, ayon sa pagtu- 
tuwid ni Jose Agtalon, tagapagsa- 
lita ng Josefino Corpuz Command 
ng BHB-Gitnang Luzon. Pinabula- 
anan din niya ang ulat ng militar 
na 18 mandirigma ng BHB ang 
nasawi sa labanan. Ayon kay 
Agtalon, isang Pulang mandi- 
rigma ang naging martir sa la- 
banan. 

Bunga ng kanilang pagkatalo, 
binalingan ng mga pasistang mili- 
tar ang mga pinaghihinalaang 
simpatisador ng rebolusyonaryong 
kilusan. Ayon kay Agtalon, minasa- 
ker ng mga sundalo ng 24th IB 
ang isang anim-kataong pamil- 
yang Aeta sa Sityo Palis, Barangay 
Magisgis, Botolan. Naghasik din 
sila ng karahasan sa kanugnog na 
Sityo Nakolkol. 


Pusakal na hepe ng pulis, pinarusahan sa Cavite 


Matagumpay na pinarusahan ng mga espesyal na 
operatiba ng Melito Glor Command (BHB-Timog Kata- 
galugan) noong umaga ng Pebrero 14 si Sr. Supt. 
Eriberto Paglinawan, pusakal na hepe ng pulisya sa 
Cabuyao, Laguna. Isinagawa ang pagpaparusa sa Ba- 
rangay Lumil, Silang, Cavite. Nasamsam ng BHB ang 
kanyang M14 at .45 na pistola. 

Ayon sa pahayag ni Tirso “Ka Bart” Alcantara, ta- 
gapagsalita ng Melito Glor Command, ang pinakahu- 
ling mga kaso ni Paglinawan ay ang dalawang beses 
na tuwirang pamumuno sa marahas na pagbuwag sa 
mga barikada at piketlayn ng mga nagwewelgang 
manggagawa sa Nestle#-Philippines sa Sala, Cabuyao, 

Laguna. Sa isang insidente na naganap noong Hunyo 
3, umabot sa 17 manggagawa ang nasugatan, kabi- 
lang ang mga nabalian ng braso, pumutok ang ulo at 
nabalian ng balikat. Marami pang iba ang walang 
awang pinagpapalo, binugbog, binato at binomba ng 
tubig na may halong kemikal at tinirgas. Nagsagawa 
rin siya ng pagsosona, pananakot at paniniktik sa mga 
komunidad na mahigpit na sumusuporta sa welga. 

Matagal nang aktibo si Paglinawan sa kampanyang 
paniniktik at “anti-insurhensya”. Bago maging hepe 
ng Cabuyao PNP noong 1988, si Paglinawan ay naka- 
talaga sa Regional Intelligence and Investigation 
Division sa Camp Vicente Lim sa Laguna. 

N Baita | 


Amerikanong upisyal, namataan sa Bikol 

Namataang umiikot sa mga sonang gerilya sa 
Bikol si US Army Maj. Jeffrey D. Antonio. Baha- 
gi ito ng paghahanda sa Bikol bilang eryang 
pagsusubukan ng mga konsepto at taktikang 
kontra-gerilya na gustong ipatupad ng US sa 
Pilipinas. 

Tiniyak ng mga pwersa ng 203rd, 901st at 902nd 
Brigade ang seguridad ni Maj. Antonio sa pag-ikot sa 
mga lugar na balak pagdausan ng inihahanda umano 
niyang “US-RP humanitarian assistance" sa rehiyon. 
Kaugnay nito, naglunsad ng malawakang clearing 
operations ang mga naturang tropa ng AFP. 

Dalawang araw matapos ang naturang “pagbisita”, 
inilunsad ang unang Regional Area Coordinating Cen- 
ter ng KALAHI (Kapit Bisig Laban Sa Kahirapan). 
Taliwas sa pangalan ng programang ito, ang panguna- 
hing layunin at kabuuang nilalaman nito ay ang pag- 
kokoordina at pagkukumbina ng militar, pulis at buru- 
kratikong makinarya gayundin ang inisyatibang pam- 
propaganda at diplomatiko para sa isang kumprehen- 
sibong programang “kontra-insurhensya”. Bahagi ito 
ng National Internal Security Plan na binuo ng Cabi- 
net Oversight Committee on Internal Security ng Ma- 
lakanyang. Kabilang sa “diplomatikong” inisyatiba ang 
itinatayo sa Bikol na “US-RP humanitarian assistance.” 


Welga sa Central Azucarera de 
Tarlac, tagumpay 

Naipanalo ng 661 welgista noong 
Pebrero 27 ang halos lahat ng kani- 
lang hinihiling sa nagmamay-ari ng 
Hacienda Luisita at Central Azucarera 
de Tarlac (CAT) pagkatapos ng anim 
na araw na welga. 

Pangunahin sa mga nakamit ng mga manggagawa 
ang pagbabalik ng mga benepisyong medikal para sa 
mga kasapi ng Central Azucarera de Tarlac Labor Union 
(CATLU): kagyat na pagtatalaga ng mga regular na 
empleyado sa mga nabakanteng pusisyon: at pagpapa- 
regular sa mga seasonal na manggagawang nakapag- 
trabaho na nang anim na buwan. 

Sinuportahan ang CATLU ng mga kasapi ng Kilu- 
sang Mayo Uno-Nagkakaisang Manggagawa ng Tarlac 
(KMU-NMT). 

Ang Hacienda Luisita at CAT ay pag-aari ng magka- 
kapatid na Cojuangco, kabilang si dating Presidente 
Corazon Aguino at dating Cong. Jose Cojuangco, Jr., 
na ngayon ay isa sa mga tagapayo ni Macapagal- 
Arroyo. 

Pakikibaka sa Lepanto Mines, panalo 

Nagtagumpay ang welga ng mga manggagawa sa 
Lepanto Consolidated Mining Company (LCMC) nitong 
Marso 2 nang pumayag ang maneydsment na paba- 
likin sa trabaho ang 24 sa 42 lider ng unyon na pina- 
talsik ng LCMC (ang natitirang 18 ay kusa nang 
umalis sa LCMC pagkatapos makatanggap ng separa- 
tion pay at iba pang benepisyo). 

Bago ito, ilang beses na inatake ng mga pulis ang 
piketlayn sa tangkang buwagin ang welga. Dalawam- 
pu't anim na welgista ang inaresto, isa ang inatake 
sa puso at namatay dahil sa gitgitan sa piketlayn at 
marami ang pinagbubugbog nang salakayin ng mga 
pulis ang hanay ng mga welgista noong Pebrero 8, 18 
at 19. 

Inilunsad ng mga manggagawa ang welga noong 
Pebrero 1 para labanan ang sapilitang pagpapatraba- 
ho kahit Pasko, ang mas mahabang araw ng paggawa 
at pagdaragdag ng mga manggagawang kontraktwal. 
Ang welga ay sinuportahan ng Cordillera Peoples 
Alliance, Kilusang Mayo Uno at Dinteg-Cordillera 
Human Rights Organization. 

Ang LCMC ang isa sa pinakamalalaking prodyuser 
ng ginto at tanso sa bansa at may 2,586 na pwersa sa 
paggawa. Kumikita ito ng 547 milyon (mahigit P2.54 
bilyon) bawat taon sa pag-eeksport ng mga mineral. 


Transportasyon sa Pampanga, 
Bulacan at Negros, paralisado 
sa mga welga 

Paralisado ang pampublikong 
transportasyon sa Pampanga nitong 
Marso 4 at sa Bulacan noong Pebre- 
ro 24 dahil sa malawakang welga ng ilang libong 
drayber ng dyip at traysikel upang tutulan ang sob- 
rang taas ng singil para sa pagpapasuri ng kanilang 
mga sasakyan sa ilalim ng Clean Air Act. Tinutulan 
din nila ang patuloy na pagtaas sa presyo ng langis. 

Sa Pampanga, paralisado ang 90% ng transportas- 
yon sa buong Angeles City at mula sa syudad patu- 
ngong Mabalacat at Tarlac. Paralisado rin ang 70% ng 
transportasyon sa San Fernando. 

Sa Bulacan, nagbarikada ang mga drayber sa Malolos 
City, Meycauayan, Baliuag, Plaridel, Pulilan at Sta. 
Maria. 

Natigil din ang halos 95% ng transportasyon sa 
Negros Occidental at ilang bahagi ng Negros Oriental 
noong Pebrero 20-21 nang magwelga ang mga kasapi 
ng United Drivers-Operators Center (UNDOC) sa 
Bacolod City para tutulan ang Clean Air Act. 

